Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: helyi szabályokat az Ör. megalkotásával. Az Alkotmánybíróság a 17/1998. (V. 13.) AB határozatában már rámutatott: „Az Alkotmánybíróság 1991 óta következetes gyakorlata szerint ugyanis ha valamely magatartást az országos
Paragraph Index: 700

1998. 155.) Az önkormányzat a tulajdonában álló közutak és a közutak részét képezõ járdák meghatározott idõszakra történõ (november 15-étõl március 15-éig, illetõleg új építés esetén öt év) burkolatbontási tilalmának, valamint a felbontott burkolatok helyreállításának szabályozásával közhatalmi megbízatásának tesz eleget, mint a közutak — Kkt. 33. § (1) bekezdés c) pontja szerinti — kezelõje, közérdekû lakossági igényeket elégít ki, és elõsegíti a közmûveket üzemeltetõ gazdálkodó szervezetek munkájának összehangolását útburkolatbontással járó rekonstrukciók esetén. Az Ör. az általános tilalom elrendelése mellett tartalmazza azonban azokat az eseteket is, amelyek kivételt képeznek a burkolatbontási tilalom alól. Az Alkotmánybíróság megállapította, hogy az Ör. az indítványozó által hivatkozott országos érvényû jogszabályokhoz képest kiegészítõ jellegû, helyi közügynek minõsülõ eseteket szabályozott, s ezért az nem sérti az Alkotmány 44/A. § (2) bekezdését. Az Ör. alkotmányossága megítélésénél az Alkotmánybíróság tekintetbe vette azt a körülményt is, hogy az Ötv. 8. § (1) bekezdése a helyi önkormányzat feladataként említi a helyi közutak fenntartásáról való gondoskodást. Erre tekintettel az Alkotmánybíróság az indítványt e vonatkozásban elutasította.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes